| Plantaginaceae |
| --- |
| *Plantago lanceolata* |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Subclase: | Asteridae |
| Orde: | Lamiales |
| Familia: | **Plantaginaceae**Juss. 1789, *nom. cons.* |

 |
| Xéneros |
| * véxase Xéneros de Plantaginaceae
 |
| Sinonimia |
| * Antirrhinaceae Pers.
* Aragoaceae D.Don,
* Callitrichaceae Link, *nom. cons.*,
* Chelonaceae Martinov,
* Digitalidaceae Martinov,
* Ellisophyllaceae Honda,
* Erinaceae Pfeiffer,
* Globulariaceae DC. *nom. cons.*,
* Gratiolaceae Martinov,
* Hippuridaceae Vest, *nom. cons.*,
* Linariaceae Bercht. & J.Presl,
* Littorellaceae Gray,
* Oxycladaceae Schnizl.
* Psylliaceae Horan.
* Scopariaceae Trin.
* Sibthorpiaceae D. Don,
* Trapellaceae Honda & Sakisaka,
* Veronicaceae Cassel
 |

As **plantaxináceas** (**Plantaginaceae**) son unha familia de dicotiledóneas que comprende preto de 2000 especies nuns 90 xéneros dentro da orde Lamiales. Nunha clasificación anterior había unha soa familia da orde **Plantaginales**, pero este nome non se usa actualmente.

Son esencialmente plantas herbáceas, anuais ou perennes, das rexións frías e tropicais.

Descrición
----------

Herbas ou ocasionalmente pequenos arbustos ou semiarbustos (como algunhas das especies insulares). Follas comunmente todas basais e alternas, de cando en cando caulinares e alternas ou opostas, simples, a miúdo con base abrazadoira, as filodiais con lámina máis ou menos paralelinervia aparentemente representando un pecíolo expandido, ou ás veces moi reducidas; con estípulas ausentes.

Inflorescencia da chantaxe (*Plantago* sp.).
As flores, a maioría en espigas pedunculadas, bracteadas ou en capítulos, pero sen bractéolas (en *Littorella* as flores basais en grupos de tres, a central estaminada e longamente pedicelada, as 2 laterais pistiladas e sésiles), tipicamente casmógamas, protóxinas, e anemófilas, pero algunhas veces cleistógamas en grao diverso, individualmente pequenas e non vistosas, principalmente actinomorfas e hermafroditas (plantas monoicas en *Litorella*, ginomonoicas en *Bougueria*), polo común tetrámeras, de cando en cando trímeras.

No perianto o cáliz lobado ou dividido, os dous segmentos abaxiais algunhas veces máis ou menos connados. Corola escariosa, simpétala.

Androceo con estames xeralmente isómeros e alternando cos lóbulos da corola (só 1-2 en *Bougueria*); filamentos inseridos ao tubo da corola, anteras longamente exertas, como é propio dunha planta de polinización anemófila.

Xineceo de dous carpelos medianos unidos; ovario súpero, cun estilo terminal delgado e seco, xeralmente cun estigma bilobulado; ovario en *Plantago* basicamente bilocular con 1-40 óvulos nunha placenta axilar en cada lóculo, pero ocasionalmente aparecendo 4-locular por mor de particións intrusivas a partir do nervio medio carpelar; en *Bougueria* e *Littorella* ovario unilocular cun simple primordio basal.

Tribos
------

* Angelonieae - Antirrhineae - Callitricheae - Cheloneae - Digitalideae - Globularieae - Gratioleae - Hippurideae - Hemiphragmeae - Ourisieae - Oxycladeae - Plantagineae - Russelieae - Sibthorpieae - Veroniceae

Principais xéneros
------------------

* *Veronica* (450 spp.), *Penstemon* (275 spp.), *Plantago* (275 spp.), *Linaria* (150 spp.), *Bacopa* (55 spp.), *Stemodia* (55 spp.), *Russelia* (50 spp.).

Notas
-----

1. ↑  Definicións no *Dicionario da Real Academia Galega* e no Portal das Palabras para *plantaxináceas*.
2. 1 2  Plantaginaceae en APG Web (require busca interna)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Plantaginaceae Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Plantaginaceae*** |

|  |  |
| --- | --- |
| Control de autoridades | 
* Wd: Q1748235
* BNCF: 65026
* BNF: 12271100r
* EBID: ID
* LCCN: sh88023004
* MAG: 2776378881
* NKC: ph201850

 |

|  |  |
| --- | --- |
| Identificadores taxonómicos | 
* APNI: 54646
* Dyntaxa: 2002831
* EOL: 4354
* EPPO: 1PLAF
* FloraBase: 22915
* FoC: 10701
* Fossilworks: 55762
* GBIF: 2420
* iNaturalist: 50638
* IPNI: 30001136-2
* IRMNG: 113174
* ITIS: 32869
* NBN: NBNSYS0000160731
* NCBI: 156152
* Plazi: ID
* POWO: ID
* Soortenregister: 120879
* Tela Botanica: 101080
* Tropicos: 42000295
* VASCAN: 190
* VicFlora: ID
* WoRMS: 382434

 |

|  |  |
| --- | --- |
| Identificadores | 
* MeSH: D000068377
* UMLS: C0446250

 |